Tabita: Ken jy haar? - www.bybelkennis.co.za
"Departing from the Church is a falling away from the living God". – Calvyn
In Handelinge 9:36 – 42 lees ons van Tabita – in Grieks Dorkas.
36In Joppe was daar 'n gelowige vrou met die naam Tabita, in Grieks Dorkas. Sy was altyd besig om goed te doen en die armes te help. 37Juis in die tyd toe Petrus in Lidda was, het sy siek geword en gesterwe. Hulle het haar gewas en in 'n bokamer neergelê.
38Aangesien Lidda naby Joppe is en die gelowiges gehoor het dat Petrus daar is, het hulle twee mans na hom toe gestuur met die versoek: "Kom tog gou na ons toe oor."
Lukas vertel vir ons die verhaal van die opwekking van Tabita. In sewe verse vertel Lukas vir ons dat Tabita 'n geliefde was. As gevolg van hierdie episode lees ons baie mense het tot geloof in die Here gekom. In hierdie paar verse lees ons van lof, humor, hartseer, vreugde en ons kry insigte in die geloof van die vroeë kerk.
Tabita was geliefd in Joppe. Sy was so 'n integrale deel van die geloofsgemeenskap in Joppe dat die mense nie die lewe sonder haar kan voorstel nie. Hoekom was sy so geliefd? Sy was altyd besig om goed te doen en die armes te help. Sy kan onmoontlik nie dood bly nie. Daarom stuur hulle twee mans om vir Petrus in die nabygeleë Lidda te gaan haal.
Wat baie interessant is van hierdie verhaal is dat Tabita niks sê nie – Lukas praat namens haar. Al wat ons lees wat sy gedoen het, was om haar oë oop te maak en toe sy vir Petrus sien, sit sy regop. Daarna help Petrus haar om op te staan. Die gelowiges en weduwees word geroep om haar te sien – lewend.
Hoekom was Tabita so 'n besondere mens? Sy was altyd besig om goed te doen en die armes te help. Maar wat het sy gedoen? Sy het vir die weduwees klere gemaak. Vergeet ons nie dat dit dikwels die klein dingetjies in ons verhouding met ander mense is wat die verskil maak nie? Om vir hulle klere te maak en nie onbruikbare klere – vuil en vol gate – te gee nie.